|  |  |  |
| --- | --- | --- |
| **בנק ישראל**דוברות והסברה כלכלית |  |  ירושלים, ו באב, תש"פ‏‏27 ביולי 2020  |

הודעה לעיתונות:

הממצאים העיקריים מסקר החברות לרבעון השני של שנת 2020

**סקר החברות האחרון, שנערך מאמצע חודש יוני עד השבוע השלישי של יולי השנה מצביע על התכווצות משמעותית של פעילות המגזר העסקי ברבעון השני של 2020, בשל משבר הקורונה. מאזן הנטו בסך המגזר העסקי הוסיף לרדת באופן חד ברבעון השני לרמה שלילית מאוד, מתחת הרמה שנרשמה ברבעון הראשון של 2009 והרמה שנרשמה בשנים 2001-2002 (איור 1 ולוח 1).**



 \* מאזן הנטו שווה להפרש בין שיעור החברות והעסקים שדיווחו על עלייה בפעילות לבין שיעורם של אלה שדיווחו על ירידה, לאחר שקלול לפי המשקלות המתאימים לגודל כל ענף במגזר העסקי.

**לוח 1**

**הפעילות הכלכלית בענפי המשק, על פי מאזן הנטו של דיווחי החברות**(נתונים מקוריים ומנוכי עונתיות, אחוזים)

 

 כוכבית לשמאל המספר מציינת תוצאה בלתי מובהקת סטטיסטית (ברמה של 10%).

1 מבחן המובהקות פחות אינדיקטיבי, מפני שמספר החברות קטן.

2 לעומת הרבעון המקביל אשתקד.

מאזן הנטו של התפוקה **בתעשייה** ירד בחדות ברבעון השני לרמה שלילית יותר מהרמה שנרשמה ברבעון הראשון ומובהק סטטיסטית. המאזן השלילי משקף הערכה לירידה בכל הפרמטרים של הפעילות, ובפרט במספר העובדים, בשיעור הניצול של המכונות והציוד ובמכירות. החברות מעריכות, על יסוד ההזמנות לרבעון הבא, שהמכירות ימשיכו לרדת ברבעון השלישי, הן לשוק המקומי והן ליצוא.

מאזן הנטו של הפדיון בענף **השירותים** ירד בחדות ברבעון השני לרמה שלילית יותר מהרמה שנרשמה ברבעון הראשון ומובהק, והוא משקף ירידה חדה במכירת השירותים בארץ ובחו"ל וירידה במספר העובדים, עקב משבר הקורונה והוצאתם של עובדים רבים לחל"ת. בענף צופים כי ברבעון הבא הפעילות תמשיך להתכווץ, והחברות מדווחות שההזמנות מחו"ל ירדו.

מאזן הנטו של המכירות בענף **המסחר** ירד בחדות ברבעון השני לרמה שלילית יותר מהרמה שנרשמה ברבעון הראשון ומובהק, עקב משבר הקורונה, ההגבלות וההנחיות של התו הסגול והירידה החדה במספר העובדים עקב הוצאתם לחל"ת. בענף צופים שיפור במכירות ברבעון הבא.

בשאר הענפים מספר התשובות קטן מכדי להעניק לממצאים תוקף סטטיסטי ברמת הענף.

כאשר בוחנים את מגבלות הביקוש וההיצע, מוצאים הקלה ברבעון האחרון בענף השירותים, והחמרה במגבלות הביקוש והקלה במגבלות ההיצע בענפי התעשייה והמסחר. כאשר בוחנים את המגבלה שמציבים קשיי המימון, ניתן לראות הקלה משמעותית ברבעון האחרון, וההקלה הגדולה ביותר במגבלת המימון נרשמה בקרב החברות הקטנות (איור 3) לאחר ההפעלה של קרן ההלוואות הממשלתית הייעודית לסיוע לעסקים קטנים ובינוניים עקב משבר הקורונה.

ברבעון השני של 2020 **הוסיף לרדת (ל-1.1%) ממוצע הציפיות של החברות לגבי האינפלציה ב-12 החודשים הבאים**; כן ירד (ל-53%) שיעור החברות הצופות שהאינפלציה תימצא בתחום היעד, ועלה (ל-43%) שיעור החברות הצופות שהאינפלציה ב-12 החודשים הבאים תימצא מתחת לתחום היעד. **הצפי לגבי שער הדולר** **ברבעון הבא** **וב-12 החודשים הבאים** ירד לרמה של 3.52 ו-3.59 ש"ח לדולר, בהתאמה (בתקופת הסקר עמד שער החליפין הממוצע על 3.45 ש"ח לדולר).

הממצאים מסקר החברות לרבעון השני של 2020 מבוססים על תשובותיהם של 272 עסקים וחברות מענפי המשק השונים.

השאלות בסקר איכותניות: החברות והעסקים מתבקשים לדווח על כיווני השינוי של המשתנים השונים (עלייה, ירידה או יציבות) ולציין את עוצמתו (רב או מועט).

בדרך כלל נמצא כי הנתונים מסקר החברות מתואמים עם מגמות הנתונים המקרו-כלכליים של המשק, ויתרונם נעוץ בכך שהם זמינים ומספקים מידע במהירות יחסית למקורות הנתונים האחרים.

# לוחות ואיורים נוספים

**לוח 2**

**ניתוח סטטיסטי של הציפיות לגבי האינפלציה ב-12 החודשים הבאים**



1 ההפרש בין הממוצע לשכיח.

 

**לוח 3**

**הצפי של החברות לגבי שער החליפין מול הדולר1**

 

1 בתקופת הסקר עמד שער החליפין הממוצע על 3.45 ש"ח לדולר.

**לוח 4**

**התעשייה – מאזני הנטו**



כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 5**

**המסחר – מאזני הנטו**

 

כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 6**

 **הבנייה – מאזני הנטו**



כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 7**

**התחבורה והתקשורת – מאזני הנטו**



כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 8**

**המלונאות – מאזני הנטו**

 

כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 9**

**השירותים – מאזני הנטו**

 

כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 10.1**

**מאזן הנטו בענף התעשייה על פי גודל החברות (מספר המועסקים)**



כוכבית לשמאל המספר מציינת תוצאה בלתי מובהקת סטטיסטית (ברמה של 10%).

**לוח 10.2**

**מאזן הנטו לתפוקה של חברות התעשייה על פי החדשנות ועתירות ההון האנושי**

 (נתונים מקוריים, באחוזים)



כוכבית לשמאל המספר מציינת תוצאה בלתי מובהקת סטטיסטית (ברמה של 10%).

 

**לוח 11**

**חומרת המגבלות על ביצוע הפעילות שתוכננה (ממוצע)**

חומרת המגבלה: 0 – אין מגבלה, 1 – מגבלה קלה, 2 – מתונה, 3 – חמורה, 4 – חמורה במיוחד

 

1 ענפים שבהם פחות מ-20 חברות השיבו על השאלה הנוגעת למגבלות